Source: http://docplayer.fi/247158-Komiteanmietinto-2001-9-toimeentuloturvan-muutoksenhaku-andringssokande-i-beslut-om-social-trygghet.html
Timestamp: 2017-08-21 09:11:53+00:00
Document Index: 13132027

Matched Legal Cases: ['kko ', 'kko ', 'kko ', 'kko ', 'kko ', 'kko ']

KOMITEANMIETINTÖ 2001:9. Toimeentuloturvan muutoksenhaku. Ändringssökande i beslut om social trygghet - PDF
Download "KOMITEANMIETINTÖ 2001:9. Toimeentuloturvan muutoksenhaku. Ändringssökande i beslut om social trygghet"
1 KOMITEANMIETINTÖ 2001:9 Toimeentuloturvan muutoksenhaku Ändringssökande i beslut om social trygghet
2 KOMITEANMIETINTÖ 2001:9 Toimeentuloturvan muutoksenhaku Ändringssökande i beslut om social trygghet OIKEUSMINISTERIÖ HELSINKI 2008
4 Julkaisija KUVAILULEHTI Oikeusministeriö Julkaisun päivämäärä Tekijät (toimielimestä: toimielimen nimi, puheenjohtaja, sihteeri) Komiteanmietintö Julkaisun laji Toimeentuloturvan muutoksenhakukomitea Puheenjohtaja Pekka Nurmi Sihteerit Arja Manner, Jaana Hemminki, Martti Hauvonen, Reijo Hyvönen Toimeksiantaja Valtioneuvosto Julkaisun nimi Toimielimen asettamispäivä Toimeentuloturvan muutoksenhaku. Toimeentuloturvan muutoksenhakukomitean mietintö KM 2001:9. Ändringssökande i beslut om social trygghet. Betänkande av kommittén för ändringssökande i beslut om social trygghet KB 2001:9 Tiivistelmä Komitean ehdotusten lähtökohtana on, että kaikissa toimeentuloturva-asioissa on kaksiasteinen muutoksenhakujärjestelmä, jossa ensimmäisenä oikeusasteena toimii muutoksenhakulautakunta ja toisena oikeusasteena vakuutusoikeus. Tuomioistuinvaiheen osalta komitea on laatinut luonnoksen hallituksen esitykseksi vakuutusoikeuslaiksi ja siihen liittyväksi lainsäädännöksi. Esitysluonnokseen sisältyvät säännösehdotukset komitean toimeksiantoon kuuluvista kysymyksistä siltä osin kuin ne ovat välittömästi toteutettavissa. Vakuutusoikeuden sisäisen organisaation kehittämistä on selvitetty erikseen oikeusministeriön asettamassa työryhmässä, joka on omalta osaltaan esittänyt ehdotuksensa hallituksen esityksen muodossa. Komitea on käsitellyt joitakin työryhmän ehdotukseen sisältyviä kysymyksiä ja ottanut niihin kantaa omassa ehdotuksessaan. Komitea on lähtenyt siitä, että ehdotusten ja niistä saatujen lausuntojen pohjalta voidaan valmistella yhtenäinen hallituksen esitys vakuutusoikeuslaiksi. Muutoksenhakulautakuntien osalta komitea on laatinut ehdotuksensa kehittämislinjoiksi. Alustava luonnos laiksi toimeentuloturvan muutoksenhakulautakunnista on mietinnön liitteenä. Lautakuntien osalta uudistuksen yksityiskohtainen valmistelu edellyttää jatkotyötä. Avainsanat Toimeentuloturva, muutoksenhaku, vakuutusoikeus Muut tiedot OM 4/061/2001 Sarjan nimi Komiteanmietintö ISSN ISBN kokonaissivumäärä Kieli Hinta Luottamuksellisuus Suomi Julkinen Jakaja Edita Publishing Oy Kustantaja Oikeusministeriö
5 ii V a l t i o n e u v o s t o l l e Valtioneuvosto asetti 2 päivänä helmikuuta 2000 komitean, jonka tehtävänä oli laatia ehdotus toimeentuloturva-asioiden muutoksenhakujärjestelmän uudistamisesta. Komitean tuli selvittää toimeentuloturva-asioiden muutoksenhakujärjestelmän uudistamistarpeet kokonaisuutena, johon kuuluvat muutoksenhaun eri vaiheet. Muutoksenhaun ensimmäisenä vaiheena toimivat nykyisin lautakuntatyyppiset muutoksenhakuelimet. Toimeentuloturva-asioita koskevien valitusten suuren määrän vuoksi lautakuntajärjestelmä on tarkoituksenmukaista säilyttää. Komitean tuli kuitenkin tehdä kokonaisselvitys muutoksenhakumenettelystä eri lautakunnissa ja selvittää mahdollisuuksia lautakuntajärjestelmän ja niissä noudatettavan menettelyn selkeyttämiseen ja yhdenmukaistamiseen. Muutoksenhakulautakuntien päätöksistä voidaan nykyisin tavallisesti valittaa vakuutusoikeuteen. Vakuutusoikeus toimii yleensä myös viimeisenä oikeusasteena. Komitean tuli selvittää, onko tarvetta lähentää toimeentuloturva-asioiden muuhun hallintolainkäytön järjestelmään. Samalla tuli selvittää vakuutusoikeuden asemaa suhteessa ylimpiin tuomioistuimiin. Toimeentuloturva-asioiden muutoksenhakujärjestelmän kehittämisessä on otettava huomioon myös näiden asioiden erityispiirteet. Tuomioistuinvaiheen osalta ehdotus tuli laatia hallituksen esityksen muotoon. Komitean tuli selvittää myös toimeentuloturva-asioiden vaatiman erityisasiantuntemuksen turvaamiseen liittyviä kysymyksiä.
6 iii Komitean tuli työn eri vaiheissa kuulla ainakin muutoksenhakulautakuntien, eläketurvakeskuksen, Tapaturmavakuutuslaitosten liiton, Työttömyyskassojen Yhteisjärjestön, Työeläkelaitosten Liiton ja Vakuutusyhtiöiden Keskusliiton edustajia. Komitea voi tarvittaessa kuulla myös muita asiantuntijoita. Komitean puheenjohtajaksi kutsuttiin osastopäällikkö, ylijohtaja Pekka Nurmi oikeusministeriön lainvalmisteluosastolta. Jäseniksi kutsuttiin apulaisosastopäällikkö, hallitusneuvos Tuulikki Haikarainen sosiaali- ja terveysministeriöstä, hallitusneuvos Veikko Liuksia valtiovarainministeriöstä, toimistopäällikkö, hallitusneuvos Raija Merikalla oikeusministeriön oikeushallinto-osastolta, hallintoneuvos Heikki Kanninen korkeimmasta hallinto-oikeudesta, vakuutusylituomari Lea Kärhä vakuutusoikeudesta, hallinto-oikeustuomari Anja Sahla Helsingin hallinto-oikeudesta, suunnittelupäällikkö Olli Valpola Kansaneläkelaitoksesta, puheenjohtaja Outi Antila tapaturmalautakunnasta, puheenjohtaja Timo Havu eläkelautakunnasta, valtiokuntaneuvos Pentti Arajärvi eduskunnasta, professori Raija Huhtanen Tampereen yliopistosta, professori Kaarlo Tuori Helsingin yliopistosta, asiamies, oikeustieteen kandidaatti Jukka Karhu Palvelutyönantajat ry:stä, lakimies Markku Kojo Akava ry:stä, lakimies Janne Metsämäki Suomen Ammattiliittojen Keskusjärjestö SAK ry:stä, varatuomari Mikko Nyyssölä Teollisuuden ja Työnantajain Keskusliitosta ja sosiaalisihteeri Veikko Simpanen Toimihenkilökeskusjärjestö STTK ry:stä. Hallitusneuvos Veikko Liuksialle myönne t- tiin 10 päivänä lokakuuta 2000 pyynnöstä ero komitean jäsenyydestä ja hänen tilalleen komitean jäseneksi kutsuttiin hallitussihteeri Erik Strömberg valtiovarainministeriöstä. Komitean sihteereiksi nimitettiin lainsäädäntöneuvos Arja Manner oikeusministeriöstä (pääsihteeri), nuorempi vakuutustuomari Martti Hauvonen vakuutusoikeudesta, esittelijä Jaana Hemminki korkeimmasta oikeudesta ja lakimies Reijo Hyvönen Kansaneläkela itoksesta. Komitean tuli saada työnsä päätökseen 31 päivään lokakuuta 2001 mennessä. Komitea otti nimekseen toimeentuloturvan muutoksenhakukomitea. Komitea on kokoontunut 38 kertaa. Toimeentuloturvan muutoksenhakukomitea on kuullut muutoksenhakujärjestelmän käytännön toimintaa koskevista kysymyksistä valtion eläkelautakunnasta toimistopäällikkö Sinikka Kauppista, kuntien eläkelautakunnasta toimistopäällikkö Kristiina Piilolaa, työttömyysturvalautakunnasta toimistopäällikkö Niina Jussilaa, tarkastuslautakunnasta puheenjohtaja Pekka Humaltoa, opintotuen muutoksenhakulautakunnasta lakimies Jyrki Juvosta, Etelä-Suomen sosiaalivakuutuslautakunnasta puheenjohtaja Heikki T. Hämäläistä sekä lääkärijäseninä tapaturmalautakunnasta professori Juhani Juntusta ja vakuutusoikeudesta ylilääkäri Jorma Niemistä. Tämän jälkeen komitea on kuullut muutoksenhakujärjestelmän kehittämislinjoista opetusministeriön edustajana neuvottelevaa virkamiestä Leena Koskista, työministeriön edustajana hallitusneuvos Raili Hartikkaa, ympäristöministeriön edustajana hallitussihteeri Raimo Kärkkäistä, valtion eläkelautakunnan edustajana toimistopäällikkö Sinikka Kauppista, kuntien eläkelautakunnan edustajana toimistopäällikkö Kristiina Piilolaa, tarkastuslautakunnan edustajana puheenjohtaja Pekka Humaltoa, Etelä-Suomen sosiaalivakuutuslautakunnan edustajana puheenjohtaja Heikki T. Hämäläistä, Länsi-Suomen sosiaalivakuutuslautakunnan edustajina varapuheenjohtaja Matti Hahtoa ja esittelijä Tuula Alataloa, työttömyysturvalau-
7 iv takunnan edustajana esittelijä Heimo Mielosta, opintotuen muutoksenhakulautakunnan edustajana lakimies Jyrki Juvosta, eläketurvakeskuksen edustajana osastopäällikkö Helena Tapiota, Tapaturmavakuutuslaitosten liiton edustajana toiminnanjohtaja Tapani Miettistä, Työttömyyskassojen Yhteisjärjestön edustajana toiminnanjohtaja Juhani Talosta, Työeläkevakuuttajat Telan edustajana lakimies Marja-Liisa Pelanderia, Vakuutusyhtiöiden Keskusliiton edustajana lakimies Hannu Ijästä, Kunnallisen työmarkkinalaitoksen edustajana työmarkkinalakimies Lauri Niittylää, Kuntien eläkevakuutuksen edustajana eläkejohtaja Päivi von Platoa, Maa- ja metsätaloustuottajain Keskusliitto MTK ry:n edustajana johtaja Kaarina Knuutia, Sakki ry:n edustajana opiskelija Petri Mustakalliota, Sotainvalidien Veljesliitto ry:n edustajana lakimies Seppo Savolaista, Suomen Ammattikorkeakouluopiskelijoiden Liitto SAMOK ry:n edustajana sosiaalipoliittista vastaavaa Piia Mäkilää, Suomen Lukiolaisten Liiton edustajana varapuheenjohtaja Pauli Rautiaista, Suomen Merimies-Unionin edustajana sopimussihteeri Klaus Lustia, Suomen Varustamoyhdistys ry:n edustajana osastopäällikkö Henrik Lönnqvistiä, Suomen Ylioppilaskuntien Liitto SYL:n edustajana sosiaalipoliittista sihteeriä Jukka Pajarista, Suomen Yrittäjät ry:n edustajana lainopillista asiamiestä Tytti Peltosta, Valtakunnallisten eläkeläisjärjestöjen neuvottelukunnan edustajana neuvottelevaa virkamiestä Ismo Suksea sekä Valtion Yhteisjärjestö VTY ry:n edustajana talous- ja sosiaalipoliittista sihteeriä Ilkka Alavaa. Lisäksi Itä-Suomen sosiaalivakuutuslautakunta ja Svenska Lantbruksproducenternas Centralförbund SLC ovat toimittaneet komitealle lausunnon muutoksenhakujärjestelmän kehittämislinjoista. Komitea on laatinut ehdotuksensa tuomioistuinvaiheen osalta hallituksen esityksen muotoon toimeksiantonsa mukaisesti. Esitysluonnokseen sisältyvät säännösehdotukset komitean toimeksiantoon kuuluvista kysymyksistä siltä osin kuin ne ovat välittömästi toteutettavissa. Vakuutusoikeuden sisäisen organisaation kehittämistä on selvitetty erikseen oikeusministeriön asettamassa työryhmässä, joka on antanut raporttinsa 14 päivänä syyskuuta Raportissaan työryhmä on esittänyt omalta osaltaan ehdotuksensa vakuutusoikeuden sisäisen organisaation kehittämiseksi hallituksen esityksen muodossa. Toimeentuloturvan muutoksenhakukomitea on käsitellyt joitakin työryhmän ehdotukseen sisältyviä kysymyksiä ja ottanut niihin kantaa omassa ehdotuksessaan. Komitea on lähtenyt siitä, että ehdotusten ja niistä saatujen lausuntojen pohjalta voidaan valmistella yhtenäinen hallituksen esitys vakuutusoikeuslaiksi. Muutoksenhakulautakuntien osalta komitea on laatinut ehdotuksensa kehittämislinjoiksi. Alustava luonnos laiksi toimeentuloturvan muutoksenhakulautakunnista on mietinnön liitteenä. Lautakuntien osalta uudistuksen yksityiskohtainen valmistelu edellyttää jatkotyötä. Muutoksenhakulautakuntia koskevat komitean uudistusehdotukset vaikuttavat myös vakuutusoikeuden toimintaan ja sitä koskevaan sääntelyyn. Kokonaisuutena ehdotukset luovat edellytykset sille, että kaikissa toimeentuloturva-asioissa on kaksiasteinen muutoksenhakujärjestelmä, jossa ensimmäisenä oikeusasteena toimivat toimeentuloturvan muutoksenhakulautakunnat ja toisena oikeusasteena toimii vakuutusoikeus. Mietintöön liittyy professori Raija Huhtasen ja professori Kaarlo Tuorin eriävät mielipiteet. Saatuaan työnsä päätökseen komitea kunnioittavasti luovuttaa mietintönsä valtioneuvostolle.
8 v Helsingissä 31 päivänä lokakuuta 2001 Pekka Nurmi Tuulikki Haikarainen Erik Strömberg Raija Merikalla Heikki Kanninen Lea Kärhä Anja Sahla Olli Valpola Outi Antila Timo Havu Pentti Arajärvi Raija Huhtanen Kaarlo Tuori Jukka Karhu Markku Kojo Janne Metsämäki Mikko Nyyssölä Veikko Simpanen Arja Manner Martti Hauvonen Jaana Hemminki Reijo Hyvönen
9 9 1 KOMITEAN TYÖN LÄHTÖKOHDAT 1.1 Komitean tehtävä Toimeentuloturvan muutoksenhakukomitean tehtävänä on toimeksiannon mukaan selvittää toimeentuloturva-asioiden muutoksenhakujärjestelmän uudistamistarpeet kokonaisuutena, johon kuuluvat muutoksenhaun eri vaiheet, sekä laatia ehdotus toimeentuloturva-asioiden muutoksenhakujärjestelmän uudistamisesta. Sosiaaliturva on perinteisesti jaoteltu sosiaalivakuutukseen, sosiaaliavustukseen ja sosiaalihuoltoon. Niiden väliset rajat eivät kuitenkaan ole täysin vakiintuneita tai yksiselitteisiä. Komitean asettamispäätöksen taustamuistiossa toimeentuloturvaetuuksilla tarkoitetaan lähinnä sosiaalivakuutusetuuksia ja sosiaaliavustuksia. Toimeksiannon ulkopuolelle jäävät ainakin pääosin sosiaalihuoltoa koskevat asiat, jotka voidaan jaotella toimeentulotukeen, yleisiin sosiaalipalveluihin ja eräiden väestöryhmien erityispalveluihin. Sosiaalivakuutus voidaan jakaa kansanvakuutukseen ja ansioperusteiseen vakuutukseen. Sosiaaliavustuksella tarkoitetaan lähinnä tasakorvausperiaatteeseen perustuvia etuuksia, joiden kohderyhmänä on koko väestö ja jotka rahoitetaan pääasiassa verovaroilla. Sosiaalivakuutus- ja sosiaaliavustusasioissa toimivat muutoksenhaun ensimmäisenä vaiheena nykyisin lautakuntatyyppiset muutoksenhakuelimet. Komitean toimeksiannossa todetaan, että lautakuntajärjestelmä on toimeentuloturva-asioita koskevien valitusten suuren määrän vuoksi tarkoituksenmukaista säilyttää. Komitean tulee kuitenkin tehdä kokonaisselvitys muutoksenhakumenettelystä eri lautakunnissa ja selvittää mahdollisuuksia lautakuntajärjestelmän ja niissä noudatettavan menettelyn selkeyttämiseen ja yhdenmukaistamiseen. Muutoksenhakulautakuntien päätöksistä voidaan nykyisin tavallisesti valittaa vakuutusoikeuteen. Vakuutusoikeus toimii yleensä myös viimeisenä oikeusasteena. Komitean tulee selvittää, onko tarvetta lähentää toimeentuloturva-asioiden muutoksenhakujärjestelmää muuhun hallintolainkäytön järjestelmään. Samalla tulee selvittää vakuutusoikeuden asemaa suhteessa ylimpiin tuomioistuimiin. Toimeentuloturva-asioiden muutoksenhakujärjestelmän kehittämisessä on otettava huomioon myös näiden asioiden erityispiirteet. Tuomioistuinvaiheen osalta ehdotus tulee laatia hallituksen esityksen muotoon. Komitean tulee selvittää myös toimeentuloturva-asioiden vaatiman erityisasiantuntemuksen turvaamiseen liittyviä kysymyksiä.
10 Aikaisemmat selvitykset Eläketurvan muutoksenhakukomitea (KM 1989:14) selvitti mahdollisuuksia uudistaa eläkejärjestelmien muutoksenhaun organisaatiota ja menettelysäännöksiä. Komitea ehdotti muun muassa itseoikaisumenettelyn laajentamista ja sitä, että viimeiseksi muutoksenhakuasteeksi myös julkisyhteisöjen henkilöstöeläkeasioissa tulisi vakuutusoikeus. Nämä komitean ehdotukset ovat myöhemmin toteutuneet. Komitea kiinnitti huomiota eläkeasioiden käsittelyssä noudatettavan menettelyn yhdenmukaistamiseen ja ehdotti, että hallintomenettelylakia sovellettaisiin myös yksityisen eläkejärjestelmän eläkelaitosten ja kunnallisen eläkelaitoksen päätöksenteossa. Komitea selvitti niitä periaatteita, joita tulisi ottaa huomioon eläketurvaa koskevassa muutoksenhakujärjestelmässä. Eläkkeiden muutoksenhakujärjestelmälle asetettavat tavoitteet ovat komitean mukaan samansisältöisiä kuin muullekin hyvälle oikeussuojajärjestelmälle asetettavat vaatimukset. Komitea korosti kuitenkin käsittelyn nopeuden ja menettelyn yhdenmukaisuuden merkitystä eläkeasioiden ratkaisemisessa. Komitea piti oikeusturvanäkökohdista lähtien edelleen tarkoituksenmukaisena, että muutoksenhakuasteita olisi kaksi. Viimeisen oikeusasteen käsiteltäväksi tulevien asioiden määrää tulisi kuitenkin komitea mukaan pyrkiä vähentämään tehostamalla eläkelaitosten ja ensimmäisen muutoksenhakuasteen työtapoja siten, että valitustarve vähenisi. Eläketurvan muutoksenhakukomitea tutki myös mahdollisuutta yhdistää eläkeasioiden muutoksenhakulautakuntia, sillä eri eläkejärjestelmien piirissä tehdyt ristiriitaiset ratkaisut voivat olla vakuutettujen oikeusturvan kannalta ongelmallisia. Komitea selvitti muun muassa mahdollisuutta yhdistää kolme eri ansioeläkejärjestelmiin kuuluvia eläkkeitä käsittelevää lautakuntaa yhdeksi ansioeläkelautakunnaksi sekä mahdollisuutta ohjata kaikki eläkeasiat yhteen lautakuntaan. Komitea selvitti erilaisten yhdistämisvaihtoehtojen etuja ja haittoja, mutta ei ehdottanut lautakuntien yhdistämistä. Komitean mukaan lautakuntien tuli kuitenkin lisätä keskinäistä tietojen vaihtoa ristikkäisten ratkaisujen välttämiseksi. Hallintotuomioistuintoimikunnan (Alueelliset hallinto-oikeudet. Hallintotuomioistuintoimikunnan mietintö. KM 1997:4) tehtävänä oli laatia ehdotus hallintotuomioistuinten järjestelmän kehittämiseksi niin, että yleiset ensi asteen hallintotuomioistuimet toimisivat mahdollisimman tehokkaasti ja että korkein hallinto-oikeus toimisi nykyistä harvemmissa asioissa ensimmäisenä ja ainoana tuomioistuinasteena. Toimikunnan tuli ehdotusta laatiessaan selvittää muun muassa yleisten ensi asteen hallintotuomioistuinten käsiteltäviksi kuuluvia asiaryhmiä ja sitä, mitkä valituslautakunnissa käsiteltävistä asioista voitaisiin siirtää hallintotuomioistuimiin. Hallintotuomioistuintoimikunta selvitti lyhyesti myös muutoksenhakua sosiaaliavustus- ja sosiaalivakuutusasioissa sekä muissa sosiaaliasioissa. Tältä osin toimikunta ehdotti, että valmistellaan uudistus, jossa vakuutusoikeudesta ja sen alaisista lautakunnista siirretään yleisiin alueellisiin hallintotuomioistuimiin
11 11 lapsilisää, lasten kotihoidon tukea, äitiysavustusta, sotilasavustusta, yleistä asumistukea, lapsen hoitotukea ja vammaistukea koskevat asiat. Toimikunta ehdotti myös, että kokonaisuutena selvitetään, miltä osin ja millä tavoin sosiaalivakuutus- ja sosiaaliavustusasioiden muutoksenhakujärjestelmää voitaisiin lähentää muuhun hallintolainkäytön järjestelmään. Selvitysmies Pentti Arajärven muistiossa (Toimeentuloturvaa koskevan lainsäädännön selkeyttäminen. Sosiaali- ja terveysministeriön monisteita 1998:17) tarkasteltiin toimeentuloturvan etuusjärjestelmää koskevan lainsäädännön yhdenmukaistamista ja selkeyttämistä. Muistiossa käsiteltiin pääasiassa etuuksien määräytymisen sääntelyä, mutta muistioon sisältyy myös ehdotuksia menettelysäännösten yhdenmukaistamiseksi. Muistiossa ehdotetaan vakuutusoikeutta ja sen alaiseen muutoksenhakujärjestelmään kuuluvia lautakuntia koskevien säännösten kokoamista yhteen lakiin. Luonnos uuden lain rakenteeksi sisältyy muistion liitteisiin. Muistiossa todetaan, että muutoksenhakujärjestelmän uudistaminen muodostaa siten itsenäisen kokonaisuuden, että se voitaisiin toteuttaa erillisenä ja muusta uudistuksesta riippumattomana. Selvitystyössä tulisi kiinnittää huomiota muun muassa siihen, ovatko kaikki nykyiset erilliset lautakunnat tarpeellisia. Muistiossa ehdotetaan myös, että vakuutusoikeuden asemaa tulisi selvittää. Tampereen yliopiston julkisoikeuden laitoksella on oikeusministeriön toimeksiannosta laadittu alustava selvitys muutoksenhausta toimeentuloturvaetuuksia koskevissa asioissa (Juha Salomaa: Toimeentuloturvaetuuksien muutoksenhakujärjestelmä. Tampereen yliopisto. Syyskuu 1998). Selvityksessä tarkastellaan sekä organisatorisia että prosessuaalisia kysymyksiä. Muutoksenhakujärjestelmän kehittämisessä on selvityksen mukaan kaksi päälinjaa: vakuutusoikeuden aseman vahvistaminen sosiaalietuuksien ylimpänä tuomioistuimena tai kaikkien sosiaalietuuksien muutoksenhaun keskittäminen yleisiin hallintotuomioistuimiin. Kolmantena vaihtoehtona selvityksessä esitetään uudistus, jossa hallintotuomioistuimiin siirretään osa toimeentuloturva-asioista. Näitä voisivat olla lähinnä sellaiset sosiaaliavustusasiat, joiden ratkaisemisessa ei tarvita lääketieteellistä asiantuntemusta.
12 12 2 SUOMALAISEN TOIMEENTULOTURVAJÄRJESTELMÄN PÄÄPIIRTEET 2.1 Suomalaisen sosiaaliturvan järjestämismalli Yleinen sosiaalivakuutus sai alkunsa 1880-luvulla Saksassa, missä se ensimmäisenä kehittyi järjestelmälliseksi yhteiskunnalliseksi toiminnaksi kattaen sairaus-, tapaturma-, vanhuuseläke- ja työkyvyttömyyseläkevakuutuksen. Historiallisesti vanhimpia muuhun kuin elatusvelvollisuuteen ja syytinkijärjestelmään perustuneen toimeentuloturvan muotoja Suomessa ovat tapaturmavakuutus sekä virkasuhteeseen ja myöhemmin myös työsuhteeseen tai apukassojen jäsenyyteen perustuneet eläkkeet. Varsinaisesti yleinen sosiaalivakuutus alkoi toteutua 1930-luvulta alkaen, jolloin kansaneläkkeistä säädettiin laintasoisesti. Tehtävien käytännön toteuttajaksi tuli eduskunnan alaisuuteen vuonna 1937 perustettu Kansaneläkelaitos. Toisen maailmansodan jälkeiset vuosikymmenet merkitsivät Suomessa julkisyhteisöjen vastuun lisääntymistä useista kansalaisten hyvinvointipalveluista ja sosiaaliturvaan liittyvistä kansalaisoikeuksista, joista säädettiin eduskuntalaeilla. Kansaneläkejärjestelmä uudistettiin vuonna 1956 ja työeläkejärjestelmä toteutettiin vuonna Myös työttömyysturvaa uudistettiin 1960-luvun alussa ja vuonna 1963 tuli voimaan pakollinen sairausvakuutus. Vuosina uudistettiin mm. sairausvakuutuksen päivärahajärjestelmä sekä tapaturmavakuutus-, työttömyysturva- ja kansaneläkejärjestelmä samalla kun etuudet muutettiin veronalaisiksi. Taloudelliset ja sosiaaliset perusoikeudet tulivat Suomessa perustuslakiin pääosin vuoden 1995 perusoikeusuudistuksessa; sitä ennen perustuslaissa oli säädetty vain oikeudesta työhön ja työvoiman suojasta. Nykyinen suomalainen sosiaaliturvajärjestelmä rakentuu perusperiaatteiltaan niin sanottuun pohjoismaiseen hyvinvointivaltiomalliin. Sen keskeisimpänä tunnusmerkkinä pidetään asumisperusteisuuden ja sosiaalivakuutuksen yhdistämistä sekä valtion suurta roolia sosiaaliturvan järjestäjänä ja sosiaalietuuksien laajaa kattavuutta. Pohjoismaisten sosiaaliturvajärjestelmien mukaisesti suomalainen sosiaaliturva muodostuu perustoimeentuloturvan ja ansiosidonnaisen turvan yhdistelmästä. Perusturva perustuu tavallisesti asumiseen. Ansiosidonnaisilla etuuksilla, jotka rahoitetaan ansioista erikseen perittävillä vakuutusmaksuilla, pyritään turvaamaan työelämään osallistuneiden vakuutettujen palkkaan tai yrittäjätuloon pohjautuva kulutustaso. Ansiosidonnainen osuus yhdessä perusturvan kanssa toteuttaa suhteellista tasa-arvotavoitetta palkansaajien keskuudessa. Myös verorahoitteisella kunnallisella terveydenhoitojärjestelmällä on Suomessa kuten muissakin Pohjoismaissa keskeinen merkitys kansalaisten tasa-arvoisessa mahdollisuudessa saada julkisia palveluita ja siten terveydenhoidosta aiheutuvien kulujen tasaamisessa. Kansaneläkelaitoksen hoitama sairausvakuutusjärjestelmä täydentää osaltaan verorahoitteista julkista terveydenhuoltojärjestelmää.
13 Toimeentuloturva-asiat Toimeentuloetuuksia annetaan yleensä tilanteissa, joissa henkilöllä on yhteiskunnallisesti hyväksytty syy, jonka vuoksi hän ei ansaitse elantoaan työllä, ammatilla tai elinkeinolla (ns. syyperusteisuus). Historiallisesti sosiaaliturva koostuu sosiaalivakuutuksesta, sosiaaliavustuksista, sosiaalihuollosta ja sosiaalipalveluista. Perustuslain 19 :n mukaan jokaisella, joka ei kykene hankkimaan ihmisarvoisen elämän edellyttämää turvaa, on oikeus välttämättömään toimeentuloon ja huole npitoon (1 mom.). Lailla taataan jokaiselle oikeus perustoimeentulon turvaan työttömyyden, sairauden, työkyvyttömyyden ja vanhuuden aikana sekä lapsen syntymän ja huoltajan menetyksen perusteella (2 mom.). Toimeentuloturva-asioita voidaan ryhmitellä eri tavoin. Toimeentuloturvaetuuksia voidaan jakaa niiden rahoitus- ja myöntämisperusteen mukaan vakuutusmuotoisiin, aiempiin ansioihin suhteutettuihin etuuksiin ja verorahoitteisiin, tavallisesti tasasuuruisiin vähimmäisetuuksiin. Vähimmäisetuuksiin saattaa liittyä tarveharkintaa tai etuudet saatetaan suhteuttaa samanaikaisesti saataviin muihin etuuksiin. Ansioetuuksien olennainen piirre on, että ne rahoitetaan palkkaperusteisesti työ nantajien ja palkansaajien maksuilla. Vähimmäisetuuksilla turvataan niiden henkilöiden toimeentulo, jotka eivät ole kyenneet hankkimaan omalla työllään toimeentuloaan tai joiden ansiot ovat jääneet vähäisiksi. Ne ovat verorahoitteisia etuuksia, joilla taataan henkilön toimeentulo lailla määritellyissä tilanteissa. Etuudet saattavat myös olla kulukorvaustyyppisiä kuten esimerkiksi vammaisetuudet, sairaanhoitokorvaukset, lapsilisä ja asumistuki. Komitean asettamiskirjelmän taustamuistiossa toimeentuloturva-asioilla tarkoitetaan sosiaalivakuutus- ja sosiaaliavustusasioita. Perinteisessä jaottelussa sosiaalivakuutus on jaettu kansanvakuutukseen ja ansioperusteiseen vakuutukseen. Sosiaaliavustuksilla on tarkoitettu lähinnä tasakorvausperiaatteeseen perustuvia etuuksia, joiden kohderyhmänä on koko väestö ja jotka rahoitetaan pääasiassa verovaroilla. Komitean toimeksiannon ulkopuolelle jäävät sosiaalihuoltoa koskevat asiat, joihin kuuluvat sosiaalipalvelut ja viimesijaisena toimeentuloturvana toimeentulotuki. 2.3 Sosiaalivakuutus ja sosiaaliavustukset osana toimeentuloturvajärjestelmää Sosiaalivakuutus on viime vuosikymmeninä kehittynyt lakisääteiseksi, työssäoloaikaisen tulotason huomioon ottavaksi ansioon suhteutetuksi vakuutukseksi ja vähimmäisturvan takaavaksi perusturvaksi. Ansioon suhteutetut etuudet rahoit etaan lakisääteisesti palkkaperusteisilla ja osittain myös vakuutettavaan riskiin suhteutetuilla maksuilla. Vähimmäisturva puolestaan rahoitetaan pääosin veroluonteisin maksuin. Monista muista maista poiketen oikeus vähimmäisturvaan ei edellytä vakuutusmaksujen maksamista.
14 14 Pääosasta vähimmäisturvaa huolehtii Kansaneläkelaitos. Pääosa työeläkejärjestelmästä kuuluu yksityisen vakuutusjärjestelmän piiriin. Merkittävä osa täydentävistä lisävakuutuksista hoidetaan sairauskassoissa, eläkekassoissa ja eläkesäätiöissä. Organisaatioltaan Suomen sosiaalivakuutusjärjestelmä poikkeaa näin ollen myös muiden Pohjoismaiden järjestelmistä, jotka ovat jonkin verran yhtenäisempiä ja enemmän valtion hoidossa. Sosiaalivakuutukseen luetaan lakisääteiset kansan- ja työeläkevakuutus, sairausvakuutus, tapaturmavakuutus ja työttömyysturva. Kummassakin eläkejärjestelmässä maksetaan mm. vanhuuseläkettä, työkyvyttömyyseläkettä, perhe-eläkettä ja työttömyyseläkettä. Työeläkejärjestelmän tarkoituksena on taata eläkkeelle siirryttäessä aikaisempaan ansiotasoon suhteutettu tulotaso. Kansaneläkejärjestelmällä on tarkoitettu taata eläkkeensaajalle vähimmäiseläketurva. Työeläkevakuutuksesta huolehtivat eläkeyhtiöt, eläkekassat ja eläkesäätiöt. Yksityisen sektorin työeläkevakuutuksen rekisterit, etuuksiin liittyvä valvonta ja muut yhteiset asiat hoidetaan Eläketurvakeskuksessa. Valtion palveluksessa olevien eläkkeet maksaa valtiokonttori ja kuntien palveluksessa olevien eläkkeet Kuntien eläkevakuutus. Kaikkia ansioeläkejärjestelmiä valvoo Vakuutusvalvontavirasto. Kansaneläkejärjestelmän toimeenpanosta huolehtii Kansaneläkelaitos ja sitä valvovat eduskunnan valitsemat valtuutetut. Sairausvakuutusjärjestelmällä korvataan lyhytaikaisesta työkyvyttömyydestä aiheutuvaa työansion menetystä. Sairausvakuutuslain mukainen päiväraha on sairauspäivärahaa, äitiysrahaa, isyysrahaa, vanhempainrahaa, erityisäitiysrahaa tai erityishoitorahaa. Sairausvakuutuksesta huolehtii Kansaneläkelaitos. Järjestelmä korvaa myös sairaanhoitoa ja siitä aiheutuvia matkakustannuksia. Lakisääteisellä tapaturmavakuutusjärjestelmällä turvataan työntekijän tai hänen omaistensa toimeentulo työkyvyttömyyden ja kuoleman varalta työtapaturman tai ammattitaudin jälkeen. Korvausten pääryhmät ovat ansionmenetyskorvaus työkyvyttömyysajalta, sairaanhoitokulujen korvaaminen, haittarahakorvaus sekä kuntoutusetuudet ja kuolemantapauksessa eläketurva omaisille. Lakisääteisestä tapaturmavakuutuksesta huolehtivat yksityiset vakuutusyhtiöt. Valtion palveluksessa olevien tapaturmavakuutus hoidetaan valtiokonttorissa ja maatalousyrittäjien tapaturmavakuutus Maatalousyrittäjien eläkelaitoksessa. Työttömyysvakuutuksella turvataan työttömän työnhakijan toimeentulo. Ansioon suhteutetun työttömyyspäivärahan edellytyksenä on työvoimapoliittisten edellytysten, työssäoloehdon ja vakuutusehdon (kassan jäsenyys) täyttäminen. Ansioihin suhteutettua työttömyysvakuutusta hoitavat ammattijärjestöjen yhteydessä toimivat työttömyyskassat. Työttömyysajan vähimmäisturvasta (peruspäiväraha ja työmarkkinatuki) huolehtii Kansaneläkelaitos. Toimeentuloturvaan kuuluu myös muita etuuksia, jotka on tarkoitettu turvaamaan henkilön toimeentuloa tietyissä, lailla määritellyissä tilanteissa. Tällaisia pääosin sosiaaliavustuksen tyyppisiä, lähinnä tasakorvausperiaatteeseen perustuvia etuuksia ovat yleinen asumistuki, lapsiperheiden yleinen tuki (äitiysavustus,
15 15 lapsilisä, lasten kotihoidon ja yksityisen hoidon tuki), vammaisetuudet, osa kuntoutusetuuksista, osa työttömyysajan perusturvaan liittyvistä etuuksista, opintotuki ja koulumatkatuki sekä sotilasavustus. Näistä etuuksista huolehtii pääosin Kansaneläkelaitos. Erityisenä toimeentuloturvaan liittyvinä korvausjärjestelminä voidaan pitää sotilasvammalain ja rikosvahinkolain mukaisia korvausjärjestelmiä.
16 16 3 OIKEUSTURVAN LÄHTÖKOHDAT TOIMEENTULO- TURVA-ASIOISSA 3.1 Yleistä Sosiaalipolitiikan lähtökohdaksi on Suomessa samoin kuin muissakin teollistuneissa länsimaissa omaksuttu hyvinvointivaltion kehittäminen. Hyvinvointivaltiossa julkinen valta kantaa osaltaan vastuuta hyvinvoinnin perustason turvaamiseksi tarvittavista palveluista ja etuuksista. Nämä palvelut ja etuudet voivat liittyä esimerkiksi asumiseen, sosiaaliturvaan, terveydenhuoltoon ja koulutukseen. Pohjoismaisille hyvinvointivaltion malleille on ollut ominaista, että sosiaalipolitiikassa on korostettu julkisia palveluja enemmän kuin tulonsiirtoja. Hallinto-oikeudellisten oikeusturvakysymysten sääntelyssä on keskeisenä lähtökohtana oikeusvaltion periaate, jolle on perinteisesti pidetty ominaisena vaatimusta julkisen vallan lainalaisuudesta. Myös oikeudellinen yhdenvertaisuus kuuluu oikeusvaltion piirteisiin, samoin oikeusvarmuuden periaate sekä yksilöiden oikeuksien turvaamiseksi perustettu riippumaton ja puolueeton tuomioistuinlaitos. Yksilön oikeuksien suojaaminen suhteessa julkiseen valtaan on viime vuosina vahvistunut hallinnon oikeusturva-ajattelussa. Sosiaalipolitiikan ja oikeusturvan keskeiset lähtökohdat ilmenevät myös 1 päivänä maaliskuuta 2000 voimaan tulleesta Suomen perustuslaista (731/1999). Perustuslaissa säädetään muun muassa hallinnon lainalaisuudesta (2.3 ), perusoikeuksista (6-23 ), tuomioistuinlaitoksen ja muun lainkäytön perusteista (3.3, ), laillisuusvalvonnasta ( ) sekä hallinnon järjestämisestä ( ). Perustuslaissa lueteltuihin perusoikeuksiin kuuluvat esimerkiksi yhdenvertaisuus lain edessä, oikeus omaan kieleen, oikeus sosiaaliturvaan sekä oikeusturva. Uuteen perustuslakiin siirrettiin hallitusmuodon perusoikeussäännökset käytännössä sellaisinaan, koska hallitusmuodon perusoikeussäännökset oli kokonaisuudessaan uudistettu vuonna 1995 voimaan tulleella lailla (969/1995). Perustuslain perusoikeussäännösten taustana ovat osaltaan ne ihmisoikeuksia koskevat kansainväliset sopimukset, joihin Suomi on sitoutunut. Suomi on vuonna 1990 liittynyt Euroopan neuvoston ihmisoikeussopimukseen (Ihmisoikeuksien ja perusvapauksien suojaamiseksi tehty yleissopimus, SopS 18/1990), jonka 6 artikla koskee oikeutta oikeudenmukaiseen oikeudenkäyntiin ja 13 artikla oikeutta tehokkaaseen oikeussuojakeinoon. Suomi teki sopimukseen liittyessään 6 (1) artiklaan varauman, joka koski oikeutta suulliseen käsittelyyn. Yleisten hallintotuomioistuinten velvollisuudesta suullisen käsittelyn järjestämiseen säädettiin vuonna 1996 voimaan tulleessa hallintolainkäyttölaissa. Näiden tuomioistuinten osalta suullista käsittelyä koskeva varauma on poistettu. Vakuutusoikeuden ja tarkastuslautakunnan osalta varauma on enää voimassa vain
17 17 asioissa, joissa ne toimivat viimeisenä valitusasteena, ja joissa valitus on tullut vireille ennen voimaan tullutta lainmuutosta, jolla hallintolainkäyttölain mukainen velvollisuus suullisen käsittelyn järjestämiseen asianosaisen pyynnöstä ulotettiin koskemaan niitä. Oikeusturvasäännöksiä sisältyy myös Yhdistyneiden Kansakuntien piirissä syntyneeseen kansalaisoikeuksia ja poliittisia oikeuksia koskevaan kansainväliseen yleissopimukseen eli KP-sopimukseen (SopS 8/1976), joka tuli Suomessa vo imaan KP-sopimus ja Euroopan ihmisoikeussopimus takaavat yksilöille välittömästi subjektiivisia oikeuksia. Niihin liittyy valvontajärjestelmä, jossa yksilövalitukset ovat mahdollisia. Samana vuonna KP-sopimuksen kanssa tuli voimaan taloudellisia, sosiaalisia ja sivistyksellisiä oikeuksia koskeva kansainvälinen yleissopimus eli TSS-sopimus (SopS 6/1976), johon sisältyy määräyksiä muun muassa lastensuojelusta, oikeudesta tyydyttävään elintasoon ja siitä, että sopimusvaltiot tunnustavat jokaiselle oikeuden sosiaaliturvaan sosiaalivakuutus mukaan luettuna. Tämäkin sopimus on laadittu Yhdistyneiden Kansakuntien piirissä. TSS-sopimus velvoittaa lähinnä valtioita eikä sen valvontajärjestelmään liity yksilövalitusma hdollisuutta. Euroopan sosiaalinen peruskirja ja siihen liittyvä lisäpöytäkirja tulivat Suomessa voimaan vuonna 1991 (SopS 44/1991). Peruskirja sisältää määräyksiä muun muassa lasten ja nuorten oikeudesta suojeluun, oikeudesta sosiaaliturvaan, oikeudesta sosiaali- ja lääkärinapuun sekä oikeudesta käyttää sosiaalipalveluja. Suomen jäsenyys Euroopan unionissa vuoden 1995 alusta ja jo ETA-jäsenyys vuoden 1994 ajan ovat kytkeneet Suomen Euroopan taloudelliseen yhdentymiseen. Euroopan unionin tavoitteisiin sisältyy jäsenvaltioiden sosiaaliturvajärjestelmien koordinointi työvoiman vapaan liikkuvuuden turvaamiseksi. Tavoitteena on, että jäsenvaltiosta toiseen muuttavat työntekijät ja yrittäjät ovat aina yhden jäsenvaltion sosiaaliturvajärjestelmän piirissä. Sen sijaan EU-jäsenyys ei velvoita Suomea muuttamaan sosiaaliturvajärjestelmämme rakennetta tai sosiaalisten etuuksien tasoa. Suomen EU-jäsenyys ei myöskään vaikuta sosiaaliturvan rahoituksen, hallinnon tai muutoksenhaun järjestämiseen, sillä yhteisön oikeudessa on lähtökohtana, että kansallinen oikeus määrittelee yhteisön oikeuden kansallisen täytäntöönpanon puitteet. Tavoitteena on kuitenkin yhteisön oikeuden tehokas ja yhdenmukainen toteutuminen kaikissa jäsenvaltioissa. Yhteisön oikeudessa onkin asetettu oikeusturvavaatimuksia, joiden lähtökohtana ovat Euroopan neuvoston ihmisoikeussopimuksen 6 artiklan määräykset oikeudenmukaisesta oikeudenkäynnistä. Euroopan unionissa on hyväksytty Euroopan perusoikeuskirjaa, jossa oikeusturvan lähtökohtien osalta viitataan Euroopan ihmisoikeussopimukseen. Perusoikeuskirja on luonteeltaan jäsenvaltioiden yhteinen julistusasiakirja, jonka noudattamiseen jäsenvaltiot ovat sitoutuneet, vaikka asiakirjalla ei olekaan välitöntä oikeudellista sitovuutta. Perusoikeuskirjassa on määräyksiä muun
18 18 muassa sosiaaliturvasta, sosiaaliavusta, oikeudesta hyvään hallintoon sekä oikeudesta tehokkaisiin oikeussuojakeinoihin ja puolueettomaan tuomioistuimeen. 3.2 Toimeentuloturvaan liittyvät perusoikeudet Yhdenvertaisuus Ihmiset ovat perustuslain 6 :n mukaan yhdenvertaisia lain edessä. Tämä yleislauseke ilmaisee yhdenvertaisuuden ja tasa-arvon pääperiaatteen. Tähän periaatteeseen sisältyy mielivallan kielto ja vaatimus samanlaisesta kohtelusta samanlaisissa tapauksissa. Vaatimus yhdenvertaisuudesta lain edessä toimii tuomioistuinten ja muiden viranomaisten harkintavaltaa rajoittavana periaatteena. Yhdenvertaisuusperiaate kohdistuu kuitenkin myös lainsäätäjään. Periaatteella on merkitystä sekä myönnettäessä henkilöille etuja ja oikeuksia että asetettaessa heille velvollisuuksia. Perustuslakivaliokunnan käytännön mukaan laki voi olla ristiriidassa yhdenvertaisuussäännöksen kanssa, jos se asettaa joitakin henkilöitä tai ryhmiä toisia edullisempaan asemaan ilman yleisesti hyväksyttävää perustetta. Yhdenvertaisuussäännös ei kuitenkaan edellytä kaikkien ihmisten samanlaista kohtelua joka suhteessa, elleivät asiaan vaikuttavat olosuhteet ole samanlaiset (ks. PeVL 2/1987 vp, PeVL 3/1988 vp). Yleistä yhdenvertaisuusperiaatetta täydentää perustuslain 6 :ssä syrjintäkielto, jossa mainitaan eräitä kiellettyjä erotteluperusteita. Ketään ei saa ilman hyväksyttävää perustetta asettaa eri asemaan sukupuolen, iän, alkuperän, kielen, uskonnon, vakaumuksen, mielipiteen, terveydentilan, vammaisuuden tai muun henkilöön liittyvän syyn perusteella. Säännös ei estä tietyn ryhmän positiivista erityiskohtelua tosiasiallisen tasa-arvon turvaamiseksi. Pykälässä on lisäksi erityissäännökset lasten kohtelemisesta tasa-arvoisesti yksilöinä ja sukupuolten tasa-arvosta. Syrjintäkieltosäännös sisältyy myös useisiin kansainvälisiin sopimuksiin, joihin Suomi on sitoutunut. Euroopan ihmisoikeussopimuksen 14 artiklan syrjintäkieltosäännös koskee vain sopimuksessa tunnustettuja oikeuksia ja vapauksia; niiden nauttiminen taataan ilman syrjintää. Kattavampi tasaarvosäännös on KP-sopimuksen 26 artiklassa, joka täydentää saman sopimuksen 2 artiklan mukaista syrjintäkieltoa. Oikeus omaan kieleen Suomen kansalliskielet ovat suomi ja ruotsi. Kaksikielisyyden periaatteesta säädetään perustuslain 17 :ssä. Jokaisen oikeus käyttää omaa kieltään, suomea tai ruotsia, tuomioistuimessa tai muussa viranomaisessa turvataan lailla. Lisäksi pykälässä säädetään julkisen vallan velvollisuudesta huolehtia maan suomen- ja ruotsinkielisen väestön sivistyksellisistä ja yhteiskunnallisista tarpeista samanlaisten perusteiden mukaan sekä saamelaisten, romanien ja muiden ryhmien oikeudesta ylläpitää ja kehittää omaa kieltään ja kulttuuriaan. Pykälässä viitataan myös siihen, että saamelaisten oikeudesta käyttää saamenkieltä viranomaisessa
19 19 säädetään lailla ja että viittomakieltä käyttävien sekä vammaisuuden vuoksi tulkitsemis- ja kääntämisapua tarvitsevien oikeudet turvataan lailla. Pykälässä viitataan kielellisten oikeuksien turvaamiseen lailla, joten se saa yksityiskohtaisemman sisältönsä kielilaista (148/1922) ja muusta kielilainsäädännöstä. Valtioneuvoston asettama kielilakikomitea on ehdottanut uuden kielilain säätämistä (Uusi kielilaki. Kielilakikomitean mietintö. KM 2001:3). Uusi kielilaki ja siihen liittyvä laki henkilöstön kielitaitovaatimuksista on tarkoitus saattaa vo imaan vuoden 2004 alusta. Uudistuksen keskeisiä tavoitteita ovat perustuslain edellyttämän kielellisen yhdenvertaisuuden takaaminen, kielilainsäädännön selkeyttäminen ja käytännön epäkohtien poistaminen. Lisäksi saamelaiskäräjät on asettanut työryhmän valmistelemaan saamen kielen käyttämisestä viranomaisissa annetun lain (516/1991) uudistamista. Kielellisiä oikeuksia koskevia säännöksiä sisältyy myös muuhun lainsäädäntöön. Esimerkiksi tapaturmavakuutuslain 41 c :ssä säädetään vakuutuslaitoksen velvollisuudesta antaa työntekijälle korvausasiassa tapaturmavakuutuslain edellyttämä neuvonta ja palvelu hänen omalla kielellään joko suomeksi tai ruotsiksi. Työntekijällä on myös oikeus käyttää tätä kieltä vakuutuslaitoksen kanssa asioidessaan. Jos vakuutuslaitos ei noudata tätä säännöstä, on Tapaturmavakuutuslaitosten liiton annettava työntekijälle tässä säännöksessä tarkoitettua neuvontaa ja palvelua. Oikeus sosiaaliturvaan Jokaisen oikeudesta välttämättömään toimeentuloon ja huolenpitoon, oikeudesta perustoimeentulon turvaan sekä oikeudesta riittäviin sosiaali- ja terveyspalveluihin säädetään perustuslain 19 :ssä. Lisäksi pykälä sisältää säännökset julkisen vallan velvollisuudesta tukea perheen ja muiden lapsen huolenpidosta vastaavien mahdollisuuksia turvata lapsen hyvinvointi ja yksilöllinen kasvu sekä edistää jokaisen oikeutta asuntoon. Jokaisella, joka ei kykene hankkimaan ihmisarvoisen elämän edellyttämää turvaa, on 19 :n 1 momentin mukaan subjektiivinen oikeus välttämättömään toimeent uloon ja huolenpitoon. Välttämättömällä toimeentulolla ja huolenpidolla tarkoitetaan sellaista tulotasoa ja palveluja, joilla turvataan ihmisarvoisen elämän edellytykset. Tällaiseen tukeen kuuluu esimerkiksi terveyden ja elinkyvyn säilyttämisen kannalta välttämättömän ravinnon ja asumisen järjestäminen. Oikeus on toissijainen, sillä se tulee sovellettavaksi vasta, jos henkilö ei kykene muulla tavoin hankkimaan ihmisarvoisen elämän edellyttämää turvaa. Säännöksellä on yhteys Euroopan sosiaalisen peruskirjan 13 artiklaan sekä TSSsopimuksen 11 artiklaan. Välttämättömän toimeentulon ja huolenpidon järjestämiseen tarvitaan käytännössä alemmanasteista lainsäädäntöä, jolla säädetään tukimuodoista, niiden saamisen edellytyksistä ja tarveharkinnasta sekä menettelymuodoista. Nykyisistä tukijärjestelmistä toimeentulotuki turvaa jokaisen oikeutta välttämättömään toimeentuloon. Henkilöllä on toimeentulotuesta annetun lain (1412/1997) mukaan oikeus saada toimeentulotukea, jos hän on tuen tarpeessa eikä voi saada
20 20 toimeentuloa ansiotyöllään, yrittäjätoiminnallaan, toimeentuloa turvaavien muiden etuuksien avulla, muista tuloistaan tai varoistaan, häneen nähden elatusvelvollisen henkilön huolenpidolla tai muulla tavalla. Ihmisarvoisen elämän perusedellytyksiä turvaavat myös eräät lasten, vanhusten, vammaisten ja kehitysvammaisten huoltoon kuuluvat tukitoimet sekä oikeus kiireelliseen sairaanhoitoon. Oikeus perustuslain 19 :n 2 momentissa tarkoitettuun lailla taattavaan perustoimeentulon turvaan liittyy perusoikeussäännöksessä tilanteisiin, joissa henkilöllä ei ole työttömyyden, sairauden, työkyvyttömyyden, vanhuuden, lapsen syntymän tai huoltajan menetyksen vuoksi mahdollisuutta hankkia toimeentuloa. Tässä perustoimeentulon turvassa ei ole kyse perustuslain suoraan turvaamasta subjektiivisesta oikeudesta vaan siitä, että perustoimeentulo on edellä mainituissa tilanteissa turvattava subjektiivisena oikeutena tavallisen lain tasolla. Lailla säädetään myös etuuksien saamisen edellytyksistä ja mahdollisesta tarveharkinnasta. Tässä perusoikeussäännöksessä taataan siinä mainittuja sosiaalisia riskitilanteita koskeva lakisääteinen sosiaaliturva. Säännös edellyttää sosiaaliturvajärjestelmien laatimista niin kattaviksi, ettei niiden ulkopuolelle jää väliinputoajaryhmiä. Perustoimeentulon turvan riittävyyttä arvioitaessa on merkitystä sillä, onko henkilöllä kokonaisuutena arvioiden toimeentulon edellytykset huolimatta siitä, että hänen toimeentulomahdollisuutensa ovat vaikeutuneet säännöksessä mainitun seikan vuoksi. Tämän perusoikeussäännöksen vaatimuksia eivät täyttäisi sellaiset tavallisen lain säännökset, jotka merkitsisivät olennaista puuttumista tässä perusoikeussäännöksessä suojattuun perustoimeentulon turvaan. Perustoimeentuloa turvataan lähinnä sosiaalivakuutukseen kuuluvien taloudellisten etuuksien avulla. Työttömyyden aikana perustoimeentulo turvataan työttömyysturvalailla (602/1984) ja työmarkkinatukilailla (1542/1993). Perustoimeentulosta sairauden, työkyvyttömyyden ja vanhuuden aikana sekä lapsen syntymän ja huoltajan menetyksen perusteella säädetään lähinnä sairausvakuutuslaissa (364/1963), kansaneläkelaissa (347/1956), perhe-eläkelaissa (38/1969), työntekijäin eläkelaissa (395/1961) sekä muissa ansioeläkelaeissa. Julkisen vallan on pykälän 3 momentin mukaan turvattava, sen mukaan kuin lailla tarkemmin säädetään, jokaiselle riittävät sosiaali- ja terveyspalvelut. Tämä säännös edellyttää, että lailla annetaan tarkempia säännöksiä asiasta, mutta säännös ei edellytä sosiaali- ja terveyspalvelujen turvaamista lailla subjektiivisina oikeuksina. Saman säännöksen mukaan julkisen vallan on edistettävä väestön terveyttä sekä tuettava lapsen hyvinvoinnista vastaavien mahdollisuuksia turvata lapsen hyvinvointi ja yksilöllinen kasvu. Tältä osin perustuslaissa ei säädetä siitä, millä tavoin julkinen valta voi täyttää tämän toimeksiannon. Se voi tapahtua lainsäädännöllä tai muulla tavoin. Tarkemmat yleiset säännökset sosiaali- ja terveyspalveluiden järjestelmästä ovat sosiaalihuoltolaissa (710/1982), kansanterveyslaissa (66/1972) ja erikoissairaanhoitolaissa (106/1989). Yksityisten terveyspalvelujen tuottamista sääntelevät erityisesti laki yksityisestä terveydenhuollosta (152/1990) ja